مھمانءِ پتر
 پتر.. یک تگردے نام اِنت آ پہ مھمانانی واستءَ اڈ ءِ کنگ بیت ءُ وھدءِ زمانگ ءَ جُل ءُ گالی نہ بُوتگ. چہ کوھاں پیش اِش بُراِتگ ءُ تگرد اِش آڈ کُتگ ءُ ھمک تگردءَ نامے پر اِش کُتگ. چیرگیج پہ لوگءِ واست ءَ بوتگ ءُ. چیرگیج ءِ دگہ تگردے دپءَ داتگ اِش کہ نامء توَلی گُشتگ اِش ءُ اگاں لوگ گدان بوُتگ اَنت گڑا چیر کَش ءُ سر کش تگرد بوتگ اَنت ءُ چار یا پنچ ُ گدان داربوتگ اَنت کہ گدان اش پاد کُتگ اَنت ءُ میتگءِ ھمگ لوگ ءُ پہ مھمانی
واستءَ تگردےگْوپتگ ءُ آڈ اش کُرتگ ءُ وھدیکہ مھمانے سر کپتگ گُڑا ھما تگرد اِش ِ گدان ءِ دیمءَ یا کش ءَ پچ اِش کُرتگ ءُ ھمے تگردءِ نام پتر اِش گوشتگ ءُ نام اِش بستگ کہ.مئے راجءِ دودانی یک پجارے کوھنیں وھدءُ دورءَ گس گدان ءُ تگردی بوتگ اَنت ءُ مردماں مال ءُ دلوت بوتگ ءُ لَڈ ءُ لوگ اِش کرتگ ھما جاہءَ لڈاِتگ ءُ شتگ اَنت آیانی مال ءُ دلوتانی واستءَ چراّگجاہ ءکھچربوتگ ُ اےبلوچی میتگانی نام شھلچہ کار ملا پازلءَ سُرْمگیں بازارءِ نام داتگ اَنت ءُ ھمے سُرمگیں بازارانی مڑاداریں مردمانی مڑاداریاں بلوچ راجءَ نامے بکش اِتگ ءُ مھمان نوازیءَ بلوچ راج نامدار اَنت ءُ ھمے پتر مدام میریں بلوچانی دیوانانی واستءَ اڈ کنگ بوتگ ءُ ھمے پترءِ سرءَ بلوچ راجءَ وتی وشی ءُ سکیانی جیڑہ گیش ءُ گیوار کرتگ اَنت بلے مرچی دگہ دورے آتکگ ءُ مئے دودءُ ربیدگ ڈنیاں پادمال کُتگ اَنت ھنچوشکہ .داکتر م ی درا بلوچ گوش اِیت کہ
 کُج اَنت راجی کماش جوانیں
 ادا چارپادءُ لونڈو مئے سرھیل اَنت
 مئے زید ءُ کھچراِش گپت اَنت
 ادا نوں گردگیں نیل اَنت
 بائید اِنت کہ بلوچ راج وتی دود ءُ ربیدگاں بیھال مہ کن اَنت ءُ وتی دودانی پاسپاں بہ بنت ءُ ھورءُ تپاکی ءُ زانتءََ وتی سلاہ,بہ کن اَنت اگاں نا گڑا
 بلوچی بتلے ھست کہ یکے پترءَ گوات بارت.
 اَلی جُمّا زامرانی